UNIONIN YLEISEN TUOMIOISTUIMEN TUOMIO (muutoksenhakujaosto)

3 päivänä kesäkuuta 2015

BP

vastaan

Euroopan unionin perusoikeusvirasto (FRA)

”Muutoksenhaku — Henkilöstö — Sopimussuhteinen toimihenkilö — Unionin perusoikeusviraston henkilöstö — Päätös olla uusimatta määräaikaista työsopimusta toistaiseksi voimassa olevaksi työsopimukseksi — Oikeus tulla kuulluksi — Siirtäminen toiseen yksikköön työsopimuksen päättymiseen asti — Tosiseikkojen arviointi — Selvitysaineiston vääristäminen — Perusteluvelvollisuus”

Aihe

:

Valitus, jossa vaaditaan Euroopan unionin virkamiestuomioistuimen (toinen jaosto) 30.9.2013 antaman tuomion BP vastaan FRA (F-38/12, Kok. H., EU:F:2013:138) kumoamista.

Ratkaisu

:

Euroopan unionin virkamiestuomioistuimen (toinen jaosto) 30.9.2013 antama tuomio BP v. FRA (F-38/12, Kok. H., EU:F:2013:138) kumotaan siltä osin kuin siinä on hylätty kanne Euroopan unionin perusoikeusviraston (FRA) päätöksestä, joka sisältyy 27.2.2012 päivättyyn kirjeeseen ja jossa BP:llä oleva sopimussuhteisen toimihenkilön työsopimus jätetään uusimatta. FRA:n päätös, joka sisältyy 27.2.2012 päivättyyn kirjeeseen ja jossa BP:llä oleva sopimussuhteisen toimihenkilön työsopimus jätetään uusimatta, kumotaan. Valitus hylätään muilta osin. BP ja FRA vastaavat omista oikeudenkäyntikuluistaan, jotka ovat aiheutuneet virkamiestuomioistuimessa käydystä menettelystä ja tässä oikeusasteessa käydystä menettelystä.

Tiivistelmä

Virkamiehet – Sopimussuhteiset toimihenkilöt – Palvelukseen ottaminen – Määräaikaisen työsopimuksen uusimatta jättäminen – Päätöksen tekeminen ilman, että asianomaiselle annetaan ensin mahdollisuus lausua kaikista hallinnolla hallussaan olevista seikoista – Kuulluksi tulemista koskevan oikeuden loukkaaminen

(Muuhun henkilöstöön sovellettavien palvelussuhteen ehtojen 85 artiklan 1 kohta; neuvoston asetuksen N:o 168/2007 24 artiklan 1 kohta)

Puolustautumisoikeuksien kunnioittaminen jotakin henkilöä vastaan aloitetussa menettelyssä, joka voi johtaa hänelle vastaiseen toimeen, on unionin oikeuden perusperiaate, jonka noudattaminen on taattava vaikka kyseessä olevaa menettelyä ei ole mitenkään säännelty. Tätä puolustautumisoikeuksien periaatetta on noudatettava erityisen tarkasti silloin kun on kyse sopimussuhteisen toimihenkilön työsopimuksen uusimatta jättämistä koskevasta päätöksestä, joka on tehty henkilösuhteissa ilmenneiden vaikeuksien vuoksi.

Koska tässä periaatteessa edellytetään, että asianomaiselle henkilölle tarjotaan mahdollisuus ilmaista asianmukaisesti näkemyksensä toteutettavassa toimenpiteessä häntä vastaan esitetyistä seikoista, työsopimuksen uusimatta jättämistä koskeva päätös voidaan tehdä vasta sen jälkeen, kun asianomaiselle on tarjottu mahdollisuus ilmaista asianmukaisesti näkemyksensä päätösluonnoksesta nimittävän viranomaisen aloittaman kirjallisen tai suullisen näkemystenvaihdon yhteydessä, jota koskeva todistustaakka kuuluu nimittävälle viranomaiselle. Tältä osin asianomaisen on voitava ilmaista kantansa täysin tietoisena kaikista kyseisen viranomaisen hallussa olevista seikoista ja erityisesti hänen esimiehensä työsopimuksen uusimisesta antamasta lausunnosta, joka kyseiselle viranomaiselle on toimitettu. Vaikka kyseinen lausunto on valmisteleva asiakirja eikä se näin ollen ole asianomaiselle vastainen, tämä seikka ei kuitenkaan estä katsomasta, että juuri sen vuoksi, että se on valmisteleva asiakirja, se kuuluu niihin asiakirjoihin, joiden perusteella nimittävä viranomainen tekee päätöksensä olla uusimatta työsopimusta, joten tämän viranomaisen on kuultava asianomaista tässä lausunnossa esitetyistä huomautuksista ennen kuin kyseinen viranomainen vahvistaa kantansa.

(ks. 51, 52, 56, 57 ja 61 kohta)

Viittaukset:

Yhteisöjen tuomioistuin: tuomio 24.10.1996, komissio v. Lisrestal ym. (C-32/95 P, EU:C:1996:402, 21 kohta); tuomio 9.11.2006, komissio v. De Bry (C-344/05 P, EU:C:2006:710, 37 kohta ja 38 kohta oikeuskäytäntöviittauksineen) ja tuomio 6.12.2007, Marcuccio v. komissio (C-59/06 P, EU:C:2007:756, 46 ja 47 kohta)

Ensimmäisen oikeusasteen tuomioistuin: tuomio 9.7.2002, Aimone v. yhteisöjen tuomioistuin (T-70/01, EU:T:2002:178, 36 kohta)

UNIONIN YLEISEN TUOMIOISTUIMEN TUOMIO (muutoksenhakujaosto)

3 päivänä kesäkuuta 2015

BP

vastaan

Euroopan unionin perusoikeusvirasto (FRA)

”Muutoksenhaku — Henkilöstö — Sopimussuhteinen toimihenkilö — Unionin perusoikeusviraston henkilöstö — Päätös olla uusimatta määräaikaista työsopimusta toistaiseksi voimassa olevaksi työsopimukseksi — Oikeus tulla kuulluksi — Siirtäminen toiseen yksikköön työsopimuksen päättymiseen asti — Tosiseikkojen arviointi — Selvitysaineiston vääristäminen — Perusteluvelvollisuus”

Aihe:

Valitus, jossa vaaditaan Euroopan unionin virkamiestuomioistuimen (toinen jaosto) 30.9.2013 antaman tuomion BP vastaan FRA (F-38/12, Kok. H., EU:F:2013:138) kumoamista.

Ratkaisu:

Euroopan unionin virkamiestuomioistuimen (toinen jaosto) 30.9.2013 antama tuomio BP v. FRA (F-38/12, Kok. H., EU:F:2013:138) kumotaan siltä osin kuin siinä on hylätty kanne Euroopan unionin perusoikeusviraston (FRA) päätöksestä, joka sisältyy 27.2.2012 päivättyyn kirjeeseen ja jossa BP:llä oleva sopimussuhteisen toimihenkilön työsopimus jätetään uusimatta. FRA:n päätös, joka sisältyy 27.2.2012 päivättyyn kirjeeseen ja jossa BP:llä oleva sopimussuhteisen toimihenkilön työsopimus jätetään uusimatta, kumotaan. Valitus hylätään muilta osin. BP ja FRA vastaavat omista oikeudenkäyntikuluistaan, jotka ovat aiheutuneet virkamiestuomioistuimessa käydystä menettelystä ja tässä oikeusasteessa käydystä menettelystä.

Tiivistelmä

Virkamiehet – Sopimussuhteiset toimihenkilöt – Palvelukseen ottaminen – Määräaikaisen työsopimuksen uusimatta jättäminen – Päätöksen tekeminen ilman, että asianomaiselle annetaan ensin mahdollisuus lausua kaikista hallinnolla hallussaan olevista seikoista – Kuulluksi tulemista koskevan oikeuden loukkaaminen

(Muuhun henkilöstöön sovellettavien palvelussuhteen ehtojen 85 artiklan 1 kohta; neuvoston asetuksen N:o 168/2007 24 artiklan 1 kohta)

Puolustautumisoikeuksien kunnioittaminen jotakin henkilöä vastaan aloitetussa menettelyssä, joka voi johtaa hänelle vastaiseen toimeen, on unionin oikeuden perusperiaate, jonka noudattaminen on taattava vaikka kyseessä olevaa menettelyä ei ole mitenkään säännelty. Tätä puolustautumisoikeuksien periaatetta on noudatettava erityisen tarkasti silloin kun on kyse sopimussuhteisen toimihenkilön työsopimuksen uusimatta jättämistä koskevasta päätöksestä, joka on tehty henkilösuhteissa ilmenneiden vaikeuksien vuoksi.

Koska tässä periaatteessa edellytetään, että asianomaiselle henkilölle tarjotaan mahdollisuus ilmaista asianmukaisesti näkemyksensä toteutettavassa toimenpiteessä häntä vastaan esitetyistä seikoista, työsopimuksen uusimatta jättämistä koskeva päätös voidaan tehdä vasta sen jälkeen, kun asianomaiselle on tarjottu mahdollisuus ilmaista asianmukaisesti näkemyksensä päätösluonnoksesta nimittävän viranomaisen aloittaman kirjallisen tai suullisen näkemystenvaihdon yhteydessä, jota koskeva todistustaakka kuuluu nimittävälle viranomaiselle. Tältä osin asianomaisen on voitava ilmaista kantansa täysin tietoisena kaikista kyseisen viranomaisen hallussa olevista seikoista ja erityisesti hänen esimiehensä työsopimuksen uusimisesta antamasta lausunnosta, joka kyseiselle viranomaiselle on toimitettu. Vaikka kyseinen lausunto on valmisteleva asiakirja eikä se näin ollen ole asianomaiselle vastainen, tämä seikka ei kuitenkaan estä katsomasta, että juuri sen vuoksi, että se on valmisteleva asiakirja, se kuuluu niihin asiakirjoihin, joiden perusteella nimittävä viranomainen tekee päätöksensä olla uusimatta työsopimusta, joten tämän viranomaisen on kuultava asianomaista tässä lausunnossa esitetyistä huomautuksista ennen kuin kyseinen viranomainen vahvistaa kantansa.

(ks. 51, 52, 56, 57 ja 61 kohta)

Viittaukset:

Yhteisöjen tuomioistuin: tuomio 24.10.1996, komissio v. Lisrestal ym. (C-32/95 P, EU:C:1996:402, 21 kohta); tuomio 9.11.2006, komissio v. De Bry (C-344/05 P, EU:C:2006:710, 37 kohta ja 38 kohta oikeuskäytäntöviittauksineen) ja tuomio 6.12.2007, Marcuccio v. komissio (C-59/06 P, EU:C:2007:756, 46 ja 47 kohta)

Ensimmäisen oikeusasteen tuomioistuin: tuomio 9.7.2002, Aimone v. yhteisöjen tuomioistuin (T-70/01, EU:T:2002:178, 36 kohta)